Eesti Raudtee tütarfirma EVR Infra sõlmis Tšehhi ettevõttega Elektrizace  železnic Praha a.s. raudteeliinide Vasalemma-Tallinn, Keila-Paldiski ja Klooga-  Klooga-Ranna kontaktvõrgu projekteerimiseks ja ehitamiseks.    Riigihankele "Raudteeliinide Vasalemma-Tallinn, Keila-Paldiski ja Klooga-  Klooga-Ranna  kontaktvõrgu projekteerimine ja ehitamine " tegi kolmest  pakkumusest soodsaima Elektrizace železnic Praha a.s. pakkudes tööde hinnaks  ligi 18,34 miljonit eurot. Kalleim pakkumine küündis 30,61 miljoni euroni.    Kontaktvõrgu uuendamist rahastab 14,83 miljoni euro ulatuses Euroopa  Ühtekuuluvusfond projekti "Elektrifitseeritud raudteeliinide kontaktvõrgu  rekonstrueerimine" raames.    Sõlmitud lepingu kohaselt kohustub peatöövõtja Elektrizace železnic Praha a.s  tegema kontaktvõrgu projekteerimis-, ehitus- ja paigaldustööd ning muud  ehitamiseks, rajatiste käikuandmiseks ja tulevaseks kasutamiseks vajalikud,  Tellija nõudmistest ja õigusaktide nõuetest tulenevad tööd, samuti tööde  teostamiseks ja üleandmiseks vajalike  kooskõlastuste ning lubade (kaasaarvatud kuid mitte ainult ehitusluba ja  kasutusluba) hankimine, tööjooniste ja teostusjooniste koostamine.    Tänavu teostatakse projekteerimistööd. Ehitustegevust alustatakse  järgmisel  aastal ning valmima peavad need 2013. aasta lõpuks.    Urmas Glase  Eesti Raudtee avalike suhete juht  GSM 5010409